text: Fængslet for kniv-vold mod rival
  11 juli 2013 kl. 13.08
  En 24-årig mand fra Varde er fængslet i fire uger, sigtet for tre grove tilfælde af vold og knivstik mod samme person i den seneste uge. Bag volden ligger et jalousi-drama.
  Den 24-årig er fængslet i surrogat. Han er anbragt på psykiatrisk afdeling.
  Politiet antyder, at der er tale om et drama omkring en kæreste. Og offeret skulle være den 24-åriges rival.
  Han er angiveligt blevet overfaldet tre gange på den sidste uge. Ved et af overfaldet skal den 24-årige havde stukket med en kniv. Overfaldene er foregået i offerets lejlighed i Varde og på Ringkøbingvej, hvor de to mødtes tilfældigt.
  Politiet valgte at fremstille den 24-årige i grundlovsforhør på grund af overfaldenes grovhed. 
  Den 24-årige nægter sig skyldig.
  